Na temelju Pravilnika o provedbi intervencije 73.13. „Potpora javnoj infrastrukturi u ruralnim područjima“ i intervencije 74.01. „Potpora za sustave javnog navodnjavanja“ iz Strateškog plana Zajedničke poljoprivredne politike Republike Hrvatske 2023. – 2027. („Narodne novine“ broj 152/23) i na temelju članka 32. Statuta Općine Kalnik („Službeni glasnik Koprivničko-križevačke županije“, broj 5/13, 4/18, 4/20. i 5/21) Općinsko vijeće Općine Kalnik na 18. sjednici održanoj 22. travnja 2024. godine donijelo je

**ODLUKU**

**o suglasnosti za provedbu ulaganja u projekt**

**„Rekonstrukcija nerazvrstane ceste NC02 na području Općine Kalnik“**

**Članak 1.**

Odlukom o suglasnosti za provedbu ulaganja u projekt „Rekonstrukcija nerazvrstane ceste NC02 na području Općine Kalnik“ (u daljnjem tekstu: Odluka) daje se suglasnost za provedbu ulaganja u projekt **„Rekonstrukcija nerazvrstane ceste NC02 na području Općine Kalnik“** (u daljnjem tekstu: Projekt).

**Članak 2.**

Projekt će se provesti prijavom na Natječaj za provedbu intervencije 73.13. „Potpora javnoj infrastrukturi u ruralnim područjima, za projekte izgradnje ili rekonstrukcije nerazvrstane ceste“ iz Strateškog plana Zajedničke poljoprivredne politike Republike Hrvatske 2023. – 2027.

**Članak 3.**

Sastavni dio ove Odluke čini prilog „Opis projekta“.

**Članak 4.**

Projekt je u skladu s Strateškim razvojnim programom Općine Kalnik za razdoblje 2018. – 2027., Cilj 1. „Ubrzavanje ekonomskog rasta i lokalnog razvoja“, Prioritet 1.1. „Prometna i komunalna infrastruktura“, Mjera 1.1.2. „Modernizacija lokalnih prometnica“ i Planom razvoja Koprivničko-križevačke županije za razdoblje 2021. – 2027., Posebni cilj 1. „Povezanija županija kružnog gospodarstva“, 1.1. „Razvoj pametne infrastrukture“, 1.1.1. „Razvoj cestovne i željezničke infrastrukture te ostale prometne infrastrukture“.

**Članak 5.**

Ova Odluka stupa na snagu danom donošenja, a objavit će se u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 340-01/24-01/01

URBROJ: 2137-23-03-24-1

Kalnik, 22. travnja 2024.

PREDSJEDNICA:

Olinka Gjigaš